|  |  |
| --- | --- |
| Statens vegvesen | Tullinsgate 2  Postboks 277 Oslo Sentrum  NO-0103 Oslo, Norway    Tlf: +47 22 40 40 40  hovedkontor@tryggtrafikk.no  www.tryggtrafikk.no |

|  |  |  |  |
| --- | --- | --- | --- |
| Referanse: | Deres ref: |  | Dato: |
| Rts | 23-169545-1 |  |  |

# Høringssvar - Revisjon N301 Arbeid på og ved veg

# Vi viser til høring av 28.09.2023 vedr revisjon av vegnormal N301 Arbeid på og ved veg. Revisjonen inkluderer flere endringer som følge av sikkerhetstilrådninger fra Statens havarikommisjon (etter ulykke med trafikkdirigent). Det er også lagt inn nytt innhold fra tidligere R310 Trafikksikkerhetsutstyr. I tillegg er det gitt økt handlingsrom til bruk av teknologi i deler av regelverket som omhandler trafikkdirigering og signalregulering.

Trygg Trafikk har mottatt og lest gjennom høringen. Vi mener at flere av endringer er positive for trafikksikkerheten. Særlig mener vi endringene vedr manuell dirigering er viktige for å sikre at trafikkdirigentene kan utføre jobben sin på en enda sikrere måte. Vi ser også andre endringer som bidrar til økt trafikksikkerhet både for de som arbeider på eller ved veg og alle øvrige trafikanter som ferdes langs vegen.

Vi støtter et slikt perspektiv med fokus på både de som ferdes langs vegen, samt de som arbeider ved eller langs veg. Trygg Trafikk er særlig opptatt av å ivareta de mest sårbare trafikantene, som myke trafikanter, barn og unge. Vi får mange tilbakemeldinger fra bekymrede foreldre som opplever utfordringer med vegarbeid på og langs skoleveg. Selv om regelverket håndterer dette, oppfordrer vi Statens vegvesen til en særlig innsats på å sikre at vegarbeid utføres på en forsvarlig måte særlig ved og langs skoleveg. Vi har også lagt inn mer spesifikke kommentarer i den digitale høringsløsningen.

Med vennlig hilsen

Trygg Trafikk

Tanja Loftsgarden Renata Torquato Steinbakk

Avdelingsleder Fag og analyse Spesialrådgiver